**Қолданбалы бакалавриатты енгізу: мәселелері мен шешу жолдары**

Жаркент гуманитарлық-техникалық

 колледжі директорының ғылыми-әдістемелік

жұмыстары жөніндегі орынбасары К.Б. Құрабалдиева

 Қазақстандық кәсіби білім беру жүйесіне қолданбалы бакалавриат бағдарламаларын әзірлеу және енгізу - бүгінгі өзекті мәселелердің біріне айналып отыр. Себебі, қазіргі заманғы еңбек нарығының негізгі талаптарына сәйкес алдыңғы қатарлы техникалық дағдылар мен біліктіліктерді жетілдіруге және біліктілік бағдарламаларын біріктіруге арналған бағдарлама ретінде қолданбалы бакалавриат жүйесінің маңызы зор.

 Қолданбалы бакалавриат бағдарламасының басты міндеті - инновациялық технологияларды және технологиялық процестерді енгізу мен оңтайландыруға байланысты қызметке оңай және жылдам бейімделетін тәжірибелі – бағдарлы мамандарды даярлау болып табылады.

 Қолданбалы бакалавриаттың білім беру бағдарламалары практикалық – бағдарланған болуы, яғни студенттер білім беру бағдарламаларын меңгеру шеңберінде практикалық икемдерді алуға бағытталатындығы оның өзіндік ерекшелігі болып табылады.

 «Қолданбалы бакалавр» - бұл «баклавриат» деңгейіндегі негізгі білім беру бағдарламасын аяқтаған, әлеуметтік – экономикалық қызметтің әр түрлі салаларындағы технологиялық міндеттерді шешу бойынша құзіреттіліктерге ие, білім беру мекемесін аяқтағаннан кейін дереу кәсіптік қызметке кірісуге дайын түлекке берілетін біліктілік.

- Қолданбалы бакалавриаттың мәні – инновациялық талаптарға сәйкес колледждердің кейбір мамандықтарын жоғары білімге теңестіре отырып, кәсіптік – техникалық білім беру мәртебесін көтеру.

 -Қолданбалы бакалавриат мамандықтары бойынша білім беру бағдарламаларын жобалау және әзірлеудің алғашқы кезеңінде білім беру ұйымдарының өкілдері ( колледж және ЖОО ) құрамында әзірлеушілер тобы құрылады. Жоғары колледж және ЖОО арасында интеграцияланған білім беру бағдарламаларын әзірлеу туралы шарт жасалады

ҚР БҒМ 2018 жылғы 26 маусым №305 бұйрығының бойынша республика бойынша 82 қолданбалы бакалавриаттың білім беру бағдарламасының негізінде 46 колледж, 23 біліктілік бойынша енгізілді.

 Соның ішінде Алматы облысы бойынша 2 колледж: «Талдықорған политехникалық колледжі» мен «Жаркент гуманитарлық – техникалық колледжі».

 Жаркент гуманитарлық – техникалық колледжі 010104 4 «Мектепке дейінгі тәрбие және оқытудың қолданбалы бакалавры», 010510 4 «Бастауыш білім берудің қолданбалы бакалавры» біліктіліктері бойынша үстіміздегі оқу жылында бірқатар жұмыстар атқарылды:

1. 2018 жылы 05 шілде Ш.Жансүгіров атындағы Жетісу мемлекеттік университеті мен Алматы облысының білім басқармасы «Жаркент гуманитарлық-техникалық колледжі» мемлекеттік қазыналық кәсіпорны екі тараптар ынтымақтастық туралы меморандумға келісті
2. Келісім шарттың негізінде университеттің кафедра меңгерушілерімен келісе отырып,екі мамандық бойынша кредит алынды.
3. ҚР Білім және ғылым минстрінің 2018 жылғы 27 қыркүйектегі №500 бұйрығына сәйкес Техникалық және кәсіптік, орта білімнен кейінгі білімнің мамандықтары мен біліктіліктері негізінде оқу жұмыс жоспары жасалынып,бекітілді.
4. 2018 жылы 9 ақпан күні «Кәсіпқор» «Холданинг» ұйымдастыруымен Қолданбалы бакалавриаттың дайындау барысындағы әр түрлі мәселелерді талқылау мақсатында Астана «Гуманитарлық колледжінде» семинар өткізілді
5. ҚР Білім және ғылым минстрлігі қолданбалы бакалавриатты енгізу бойынша тәжірибені талқылау және трансляциялау мақсатында Көкшетау қаласында 2019жылғы7-8 ақпан күндері қолданбалы бакалавриатты эксперимент режимінде енгізіп жатқан 46 техникалық және кәсіптік, орта білімнен кейінгі білім ұйымының қатысуымен «Қолданбалы бакалавриатты енгізу: проблемалары мен оны шешу жолдары» атты Республикалық семинар өткізді.
6. «Жаңа талаптың жаңа біліктілігі» жобасын іске асыруда ҚР БҒМ 2018 жылғы 26 маусымдағы №305 бұйрығының негізінде экспериментке енгізілген колледждердің инженер-педагогтаріне әдістемелік көмек көрсету мақсатында «Мектепке дейінгі тәрбие және білім беру», «Бастауыш білім беру», «Кәсіптік оқыту» біліктіліктері бойынша Қолданбалы бакалавриат білім беру бағдарламаларын оқу үрдісінде сапалы жүргізу негізінде экспериментке енгізілген Жаркент гуманитарлық-технихалық,Талдықорған политехникалық колледж инженер педагогтары және Ілияс Жансүгіров атындағы Жетісу мемлекеттік университеті мамандарымен тығыз жұмыс жасап, тәжірибе алмасты.Сонымен қатар облыстық білімді дамыту оқу-әдістемелік орталығының техникалық және кәсіптік білім беру бөлімінің ұйымдастыруымен жұмысшы тобы құрылды.Жұмысшы топ жұмысын сапалы ұйымдастыру мен басқаруда облыстық білімді дамыту оқу-әдістемелік орталығының техникалық және кәсіптік білім беру бөлімінің әдіскері Ш.Исаханова үйлестіруші болып белгіленді.

 0101000 «Мектепке дейінгі тәрбие және оқыту» мамандығының 0101051 «Тәрбиелеушінің көмекшісі», 0101013 «Мектепке дейінгі ұйымдардың тәрбиешісі», 0101044 «Мектепке дейінгі тәрбие және оқытудың қолданбалы бакалавры» біліктіліктері бойынша әзірленген оқу жұмыс жоспарын «Ж.Мусин атындағы Көкшетау жоғары қазақ педагогикалық колледжі» МКҚМ жанындағы «Білім» бейіні бойынша республикалық оқу–әдістемелік бірлестігінің отырысының №5 хаттамадан көшірмесі негізінде «Білім» бейіні бойынша республикалық оқу – әдістемелік бірлестігі оқу үрдісінде пайдалануға бекітті.

 «010500 – «Бастауыш білім беру» мамандығы, 0105061 «Тәрбиелеушінің көмекшісі», 0105013 «Бастауыш білім беру мұғалімі», 0105104 – «Бастауыш білім беру қолданбалы бакалавр» біліктігі бойынша жұмыс оқу жоспары «Ж.Досмұхамедов атындағы жоғары педагогикалық колледж» МКҚМ жанындағы оқу – әдістемелік бірлестігінің «Білім беру» бейіні бойынша отырысының №10 хаттамадан көшірмесі негізінде «Білім» бейіні бойынша республикалық оқу – әдістемелік бірлестігі оқу үрдісінде пайдалануға бекітті.

 **Оқу жұмыс жоспарының құрылымы: (**Пәндер базалық және кәсіптік модульдері негізге ала отырып біріктірілді.**)** (слайд)

 **Базалық модульдер** мамандық бойынша терминологияны білуді, өзінің кәсіптік қызмет саласында жұмыс істеу үшін тілдерде қазақ, орыс тілдері, мемлекеттік тілде іс қағаздарын жүргізу, анатомия, физиология және гигиена, философия негіздері, экономика негіздері, құқық негіздері, қазақстан тарихы, араласуды қамтамасыз етеді.

 «Дене тәрбиесі» бойынша сабақтар міндетті болып табылады, курс аяқталғаннан кейін қосымша бюджеттік уақыт бөлінбестен емтихан тапсырылады.

 **Кәсіптік модульдердің** мазмұны білім алушылардың кәсіптік даярлық негізін құрайды. **Міндетті компоненттер** Бұл модульдерді оқуға бөлінетін оқу уақытының көлемі мамандықтың ( біліктіліктің) күрделілігі мен оқыту мерзіміне байланысты.

 **Таңдау компоненттері** жұмыс берушілердің мамандық бойынша кадрларды даярлауға талапатры мен өңірлік ерекшеліктерін есепке алуға бағытталған.

Оқыту процесінің базалық модульдер кәсіптік модульдермен интеграциялануы мүмкін. Колледж әрбір модульге оқу – әдістемелік кешен әзірлейді.

 Техникалық және кәсіптік, орта білімнен кейінгі білім беру бағдарламаларын іске асыратын білім беру ұйымдарындағы оқыту процесі теориялық және практикалық сабақтарды қамтиды.

 **Қолданбалы бакалавриат** студенттері оқу материалының едәуір көлемін игеру қажеттігі ескеріліп, оқу процесінде АКТ кеңінен қолданумен қатар білім беру қызметінде оқытудың интерактивті әдістерін арттыру қажет болғандықтан, 65 оқытушы біліктілік арттыру курстарынан өтті. 12 оқытушы білім магистрі.

 **Кәсіптік практика** жұмысберушілер аудандық мектепке дейінгі ұйымдарда және балабақшалармен келісім бойынша оқу жұмысының бір түрі ретінде қарастырылады және оларды оқытуға бөлінген оқу уақыты шегінде орындалады. Семестрдегі курстық жобалардың (жұмыстардың) саны біреуден аспауы тиіс. Қосымша бір курстық жұмыс (жоба) жоспарлауға рұқсат етіледі.

 **Дипломалды** (біліктілік) практикасының ұзақтығы мамандықтың күрделілігіне байланысты қолданбалы бакалаврға 5 аптаға жоспарланып отыр.

Оқу жоспарында білім беру бағдарламаларын игеру сапасын анықтау үшін аралық және **қорытынды аттестаттау** өткізу қарастырылады.

 **Аралық аттестаттау** өткізу барлықмодульдер бойынша қарастырылады, оның негізгі түрлері болып табылады: емтихан, сынақ, бақылау жұмысы.

 **Базалық және кәсіптік модуль** бойынша емтихандар мен бақылау жұмыстарының саны білім алушы меңгеруі тиіс білім, іскерлік және құзіреттілік деңгейіне қойылатын талаптарға сәйкес айқындалады. Бақылау жұмыстары мен сынақтар аталған пәнді оқытуға бөлінген оқу уақытының есебінен, емтихандар – дене шынықтыру бойынша емтиханды қоспағанда, аралық аттестаттауға бөлінген мерзімдерде өткізіледі.

 **Модульді оқу бағдарламалары** бойынша аралық аттестаттау және жұмыс кәсібін біліктілік емтиханын тапсыру қорытындылары бойынша білім алушыларға кәсіби біліктіліктің қол жеткізілген деңгейі беріледі ( куәлік).

Білім беру ұйымдарындағы білім алушыларды қорытынды аттестаттау оқытудың толық курсының қорытындысы бойынша білім алушылардың білім беру бағдарламаларын меңгеру деңгейін айқындау мақсатында өткізіледі.

 Білім бағдарламаларын оқытуды аяқтау қорытындылары бойынша білім беру ұйымдарында қорытынды аттестаттаудың мүмкін нысандары:

* Кәсіптік модульдерге біріктірілген пәндер бойынша емтихандар тапсыру.

 Консультациялар мен факультативтік сабақтар білім алушылардың жеке қабілеттері мен сұраныстарын қамтамасыз етуге бағытталған.

 Факультативтіу сабақтар аптасына 4 сағаттан аспайтын есебімен оқытудың барлық кезеңіне қарастырылады және білім алушылардың оқуы үшін міндетті болып табылмайды.

 Консультациялар әр оқу жылына екі кредиеттен 60 сағат қарастырылған.

 Консультацияларды өткізу нысаны мен уақыт көлемі (топтық,жеке, жазбаша әне т.б.) білім беру ұйымдарымен жұмыс оқу жоспарын құрастырған кезде анықталады.

 **Оқу процесін ұйымдастыру бойынша:**

* оқу жылы 1 қыркүйекте басталады және маусым айының соңында аяқталады;
* каникул уақыты жылына 11 аптаны, қысқы мерзімде – кемінде 2 аптаны құрайды; білім алушылардың оқу жүктемесінің ең жоғары көлемі күндізгі оқыту нысанында аптасына кемінде 36 сағат міндетті оқу жүктемесін қоса алғанды, аптасына 54 сағаттан аспауы тиіс (бұл ретте көрсетілген көлемге факультативтік пәндер мен консультациялар бойынша сабақтар кірмейді);техникалық және кәсіптік білімнің білім беру бағдарламалары педагогикалық жоғары оқу орындарының 1-2 курстарының білім беру бағдарламаларымен интеграцияланады.

 Бір кредит 30 акакдемиялық сабаққа тең.

 Базалық модуль - 21, кәсіптік модуль – 88, кәсіптік практика – 48, дипломалды – 9, аралық аттестация - 11, қорытынды аттестация – 3, консультация – 10, факультатив – 11. Барлығы – 201 кредит, сағат саны – 6030.

 Қолданбалы бакалавр дәрежесі ТжКБ мен жоғары оқу орындарының күш-жігерін біріктіруге,практикалық сабақтардың ең жақсы формаларын біреуден және теориялық тұрғыдан басқа жүйеден алуға бағытталған.